Kevin (23) drømmer om å møte terroristen

Breivik sier han skriver til tilhengere i 20 land

Skremt av uttalelser fra Breiviks brevvenn

(VG Nett) Stortingsrepresentant Stine Renate Håheim (27) overlevde terroren. Nå frykter hun holdningene som sprer seg.

Tim Peters

Eirik Mosveen

18. april 2012

Artikkelen er over åtte år gammel

- Det er skremmende at en mann har tatt 77 liv fordi han trodde så mye på sin egen forskrudde virkelighetsoppfatning. Men det er enda mer skremmende at det er så mange som deler den oppfatningen, sier Håheim til VG Nett.

SKREMT: Stine Renate Håheim sier hun jevnlig ser støtteerklæringer til Breivik på internett. Foto: Scanpix

Arbeiderparti-politikeren var på Utøya da Anders Behring Breivik begynte å skyte. Hun svømte i land og klarte å redde livet. 69 venner og partifeller døde.

VG DIREKTE: Les referat og still spørsmål

I dagens VG står amerikanske Kevin Forts (23) frem som en varm tilhenger av terroristen. VG har fått innsyn i brevvekslingen mellom ham og Breivik:

«Jeg støtter deg, Mr Breivik, og jo flere detaljer jeg kan fastslå om operasjonen så vil det styrke min sak og min politiske utdanning» skriver 23-åringen, som er student i Worchester i Massachusetts, i ett av brevene.

VGTV: Se intervjuet med Kevin Forts

VGTV: Stine Renate Håheim: - Det er tungt

- Utøya fungerte som et sjokk, som har til hensikt å vekke opp folk. Nå trenger han ikke bruke mer vold, han har fått saken satt på dagsorden, det er ikke behov for det. Selv kommer jeg aldri til å bruke vold, jeg vil bruke pennen min for å kjempe for det jeg tror på, sier han til VG.

- Sender brev til 20 land

Forts er i ferd med å skaffe seg god utdannelse. Han er velformulert, høflig, vennlig og fremstår ressurssterk.

«Jeg har fått mange brev fra supportere i over 20 land, men du er en av svært få som ser ut til å være i stand til å skrive tekster,» skriver Breivik i ett svarbrev.

VGTV: Støttegruppen: - Breivik oppfører seg som et lite barn

STØTTER BREIVIK: Kevin Forts (23) har brevvekslet med Anders Behring Breivik i fengslet og mener han står for viktige ting. Foto: Thomas Nilsson/VG

Forts omtaler i sine brev terrorangrepene som «heroiske aksjoner», og står for det når han møter VG.

- Minst 99 prosent av alle nordmenn vil være helt uenig med deg i dette?

- Ja. Og det er en av grunnene til at jeg går ut med mitt syn, fordi jeg vil det skal være representert også i mainstreammedia, som kun demoniserer Breivik. Jeg står for et nasjonalistisk alternativ, det samme gjør Breivik. Og det samme gjorde Timothy McVeigh, som sprengte bomben i Oklahoma City i 1995 der 168 døde, svarer han.

- Vi må kjempe mot dette

Også på norske internettforum kan man lese erklæringer med støtte til terroristen. Politiet har en egen gruppe som jobber med å overvåke om det er potensielle farer blant dem som skriver.

Stortingsrepresentant Håheim mener det er holdningene som er den største trusselen i dag:

- Den rettssaken handler om en mann som har gjort ekstremt grusomme ting. Samtidig som retten tar et oppgjør med det handlingene hans, så må hele samfunnet og hver eneste nordmann ta et oppgjør med det han tenkte og trodde, sier hun.

- Vi må ikke tillate oss å glemme at tankegods som hans skaper problemer for uendelig mange mennesker hver eneste dag. Det er mennesker som diskrimineres og plages i Norge på grunn av lignende holdninger, og det kan vi ikke akseptere, legger hun til.

VGTV: Breivik tar plass i retten dag 3

- Svært mange skriver at de tar avstand fra holdningene, men at «han har et poeng.» Hva føler du da?

- Jeg reagerer sterkt hver gang jeg ser det, og synes det er grusomt at så mange mener slikt. Det er viktig at alle vi som er uenige holder fokus på å møte disse holdningene med argumenter, uansett hvor vi møter dem. De har ytringsfrihet, og vi har et enormt ansvar for å ikke la folk si slikt uten debatt.

- Har nordmenn fulgt opp løftene sine fra rosetog og taler?

- Jeg er stolt over hvordan vi reagerte etter 22. juli, men vi må passe oss så vi ikke glemmer det nå. Det er lett å tenke at nå skal vi bli ferdige med rettssaken, og så kan vi puste ut. Det kan vi aldri. Det er ikke over med det.

Saken fortsetter under bildet ...

Stortingsrepresentant Stine Renate Håheim (27) mistet 69 venner og partifeller på Utøya 22. juli. Hun måtte svømme for å redde livet. Her legger hun ned blomster i Utvika. FOTO: JØRGEN BRAASTAD/VG

- Vet ikke om jeg skal le eller gråte

Håheim følger de første dagene av rettssaken i Oslo Tinghus, sammen med pårørende og andre overlevende fra Regjeringskvartalet og Utøya. Hun har blandede følelser etter de første dagene av terroristens forklaring.

- Jeg tar meg selv i å tenke at «skal jeg le eller gråte nå?» når jeg hører på ham. Det er så fristende å le og tenke at han er latterlig. Men det har vi kanskje gjort for mye, for det er folk som sluker dette. Jeg håper vi alle kan forplikte oss til å heller engasjere oss enda mer.

VGTV: VGs krimekspert om hvorfor Breivik nekter å svare på spørsmål

Hun sier aktoratet i saken har gjort rettssaken langt lettere å takle.

- Jeg var nok en av dem som ikke ville gi ham en talerstol i retten. Men når jeg ser hvordan aktoratet plukker ham i småbiter, så er det avslørende og godt. Det de gjør der inne, det er et eksempel til etterfølgelse, forteller hun til VG Nett.

- Hvordan tar dere vare på hverandre nå?

- Vi er først og fremst mye sammen - som venner. Vi er mange i retten, og etterpå spiser vi middag og går på kino og tar vare på hverandre. Fylkeslagene har egne opplegg. Denne saken bringer frem mye vanskelig, men jeg merker at den også bringer frem det gode samholdet.

Les mer om rettssaken på VG Netts samlesider.

På rettssaken første dag brøt Breivik ut i gråt da han så sin egen propaganda-video bli vist. Se den under:

Publisert: 18.04.12 kl. 19:02

Les også